
Cyflwyniad (o Lawlyfr PDPA t. 39-44)
Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau a ddewisir yn ofalus yn yr amserlen. Treialwyd y model a’i werthuso’n drylwyr iawn ac fe’i cyd-grëwyd â chydweithwyr o Ysgolion Arweiniol.
Pontio yw un ffordd o gysylltu theori ac ymarfer. Mae’n cynnwys y darpar athro, yr athro sy’n ymarfer a Thiwtor y Brifysgol (Cwricwlwm/Proffesiynol) mewn tri chyfnod ymarfer, gyda chyfnod o adfyfyrio ac adolygu yn dilyn pob un.

Dangosir y broses hon yn y diagram isod:

Gellir addasu’r cyfnodau hyn ar gyfer gwahanol gyd-destunau, ond yn fras maent yn cynnwys:

· Cwrdd â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil – beth sydd wedi ei ysgrifennu am y maes hwn?

· Profi’r syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cyfnod profi?

· Rhannu’r syniadau mewn cyd-destun proffesiynol â chyfoedion a’r gymuned ymarfer dysgu;

+ Meddwl a gwerthuso – sut y caiff arfer personol ei drawsnewid er gwell?

Wrth i ddarpar athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fynd yn gyfranwyr i’r proffesiwn addysgu sy’n ymholi.

Pan fo darpar athrawon yn gweithio mewn ysgol, maent yn cael eu goruchwylio gan yr athro dosbarth/ athrawes ddosbarth bob amser. Mae hi’n ofynnol ar ddarpar athrawon, fel rhan o’u profiad, i werthuso arfer ystafell ddosbarth. Weithiau, gall hyn olygu gwerthusiad ysgrifenedig neu asesu gwaith y plant, a gall hefyd olygu gofyn i staff a phlant am eu barn. Nid yw’r gweithgareddau yma yn wahanol i arfer ystafell ddosbarth arferol.
Beth sy’n sicrhau pontio llwyddiannus?
O’r gweithgarwch treialu, nodir rhai pwyntiau allweddol sy’n gysylltiedig â phontio llwyddiannus yn y tabl canlynol:


Sut mae diwrnodau PROFI pontio Blwyddyn 1 yn cefnogi'r dysgu sy'n digwydd yn y brifysgol?
Yn y brifysgol, bydd y darpar athrawon yn CWRDD â chynnwys damcaniaethol y modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu? Nod cyffredinol y modiwl yw darparu amrywiaeth o brofiadau i ddarpar athrawon a fydd yn caniatáu iddynt ymgysylltu â gwybodaeth a dealltwriaeth o ddatblygiad plant a'r ffactorau allanol sy'n dylanwadu ar les a datblygiad.

Trwy gydol y modiwl mae darpar athrawon yn darganfod y cefndir, y meddwl damcaniaethol a'r ymchwil sy'n sail i ddatblygiad, lles a dysgu plant rhwng 0 a 19 oed a sut mae'r rhain yn gysylltiedig ag addysgu a dysgu, ond hefyd yn nodi ac yn adfyfyrio ar gyfrifoldebau proffesiynol a chyfreithiol gweithio gyda phlant.
Mae'r modiwl hefyd yn nodi dulliau effeithiol ar gyfer diwallu anghenion amrywiol pob dysgwr a sut mae hyn i gyd yn gysylltiedig â rôl yr athro proffesiynol. 

Sawl diwrnod PROFI pontio sydd wedi'u cysylltu â'r modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu?

Mae pedwar diwrnod PROFI mewn ysgolion yn gysylltiedig â'r modiwl, mae gan bob diwrnod PROFI ffocws penodol ar UN agwedd ar ddatblygiad plant:

	Diwrnod PROFI  1 
	11/11/19
	Ffocws emosiynol

	Diwrnod PROFI  2
	18/11/19
	Ffocws gwybyddol

	Diwrnod PROFI  3
	25/11/19
	Ffocws cymdeithasol

	Diwrnod PROFI  4
	2/12/19
	Ffocws corfforol


Ble mae'r dyddiau RHANNU yn digwydd?
Mae darpar athrawon yn dychwelyd i'r brifysgol i ymgysylltu â meddwl beirniadol ac adfyfyrio ar y cyd mewn perthynas â’r sesiynau PROFI . Yma gwneir cysylltiadau agos â chynnwys y sesiynau CWRDD dan adain y brifysgol a nodir casgliadau a chamau gweithredu.

Sut mae'r gweithgaredd pontio yn cefnogi  asesiad  y modiwl?

Erbyn diwedd y modiwl, bydd darpar athrawon yn cymryd rhan mewn asesiad lle byddant yn nodi sut y gellid cwrdd ag agweddau penodol ar ddatblygiad cyfannol plentyn. Gyda hyn mewn golwg, bydd pob diwrnod PROFI â ffocws yn darparu cyfleoedd i ddarpar athrawon arsylwi, archwilio a darganfod y strategaethau, polisïau a dulliau ymarferol a ddefnyddir gan ysgolion i gynorthwyo'r datblygiad hwn.

Tabl Crynhoi

	Pontio Bl. 1  Y Dysgwr: pwy ydw i'n ei addysgu?

	Cohort
	Cwrdd
	Profi
	Rhannu
	Ffocws y PROFI

	BA1
	8/11/19
Prifysgol
	11/11/19
Ysgol  Arweiniol
	15/11/19
Prifysgol
	Datblygiad emosiynol dysgwyr
WEDI’I GYFLAWNI

	BA1
	15/11/19

Prifysgol
	18/11/19

Ysgol  Arweiniol
	21/11/19

Prifysgol
	Datblygiad gwybyddol dysgwyr
WEDI’I GYFLAWNI

	BA1
	22/11/19

Prifysgol
	25/11/19

Ysgol  Lleoliad
	29/11/19

Prifysgol
	Datblygiad cymdeithasol dysgwyr

	BA1
	29/11/19

Prifysgol
	2/12/19

Ysgol Lleoliad
	6/12/19

Prifysgol
	Datblygiad corfforol dysgwyr


MAE’R CYFARWYDDYD CANLYNOL YN CEFNOGI GWEITHGAREDD PROFI  Â ‘FFOCWS CYMDEITHASOL’  (25/11/19).
Mae'n bwysig nodi bod y gweithgaredd pontio hwn yn canolbwyntio ar y Cyfnod Sylfaen
Beth fydd y darpar athrawon yn CWRDD yn y brifysgol cyn y diwrnod PROFI?

Bydd y darpar athrawon yn CWRDD y cynnwys damcaniaethol canlynol cyn cymryd rhan yn y diwrnod PROFI:

• Oedran a chamau datblygiad cymdeithasol
· Hawliau Plant CCUHP
• Pwysigrwydd ‘llais y plentyn’

• Cyfranogiad disgyblion
• Yr ystyriaethau moesegol wrth weithio gyda phlant

• Defnyddio iaith gynhwysol
Gweithgaredd darllen cysylltiedig:

https://www.complantcymru.org.uk/ccuhp-hawliau-plant/
https://hwb.gov.wales/cwricwlwm-cymru-2008/cyfnod-sylfaen/fframwaith-y-cyfnod-sylfaen
Beth yw pwrpas y gweithgaredd pontio ‘FFOCWS CYMDEITHASOL’?
Erbyn diwedd y diwrnod PROFI ar ‘Ffocws Cymdeithasol’, dylai fod gan y darpar athrawon ddealltwriaeth o rai o’r strategaethau, polisïau a dulliau y mae ysgolion yn eu defnyddio i sicrhau datblygiad cymdeithasol eu dysgwyr, yn enwedig o fewn y Cyfnod Sylfaen.

Diwrnod PROFI ENGHREIFFTIOL yn yr Ysgol Lleoliad 25/11/20 
Mae'r cynllun yn seiliedig ar ddiwrnod cyfan o weithgareddau - mae'r amserau a'r cynnwys yn hyblyg ac awgrymiadau’n unig a nodir isod:-
	Amser
	Gweithgaredd
	Staff
	Nodiadau/Awgrymiadau

	8.30yb
	Cyrraedd, cofrestru, cyflwyniadau
	Staff Ysgol
	

	9.00ayb
	Amlinellu pwrpas, nodau a chanlyniadau Diwrnod PROFI, Pontio 3,  Blwyddyn 1
	Staff Ysgol & Thiwtor Proffesiynol (Os yw ar gael)
	· Erbyn diwedd y dydd dylid sicrhau fod darpar athrawon â dealltwriaeth o rai o'r strategaethau, polisïau a dulliau y mae'r ysgol yn eu defnyddio i sicrhau datblygiad cymdeithasol eu dysgwyr.

· Ailadrodd pwysigrwydd ceisio gwneud cysylltiadau â'r CWRDD (a ymgymerwyd yn y brifysgol) a'r hyn sy'n cael ei arsylwi / drafod yn ystod y PROFI.

· Disgwylir i ddarpar athrawon gwblhau'r ‘Cofnod Tystiolaeth Ymholiad’ a fydd yn cyfrannu at eu dealltwriaeth o ddatblygiad cymdeithasol.
· Atgoffa’r darpar athrawon o'r disgwyliadau sy'n ofynnol ar gyfer yr holl weithgareddau pontio gyda ffocws ar ddiogelu, rhyngweithio proffesiynol gyda'r staff a'r plant a dull anfeirniadol.


	9.15yb
	Cynllunio ac ymarfer datblygiad cymdeithasol: Beth yw dulliau'r ysgol o ddatblygu sgiliau cymdeithasol eu disgyblion?
	Staff Ysgol
	· Yr ysgol i roi gwybodaeth i ddarpar athrawon am wybodaeth/ profiadau yn ymwneud ag ymagweddau’r ysgol gyfan at ddatblygiad cymdeithasol disgyblion a hawliau plant  CCUHP. 
Gallai hyn gynnwys amrywiaeth o'r gweithgareddau awgrymedig yma:
·  Ymgysylltu ag unrhyw bolisi ysgol sy'n ymwneud â'r agwedd hon 
· Cyflwyniad gan aelod o staff ar sut mae'r ysgol yn cwrdd / hyrwyddo hawliau plant CCUHP 
·  Os yw'n briodol, gall darpar athrawon edrych ar adroddiad diweddaraf Estyn ar yr ysgol ac ystyried y sylwadau ynghylch datblygiad cymdeithasol y dysgwyr

· Cyflwyniad gan aelod o staff yn amlinellu sut mae'r ysgol yn hyrwyddo ac yn defnyddio llais disgyblion

· Taith o amgylch yr ysgol yn chwilio am  a thynnu lluniau o lais y disgybl / hawliau plentyn / datblygiad cymdeithasol plant ar waith
·  Trafodaeth ‘Holi ac Ateb’ gydag athrawon CS yn rhannu enghreifftiau ymarferol o strategaethau / dulliau a ddefnyddir i gynorthwyo datblygiad cymdeithasol disgyblion, gan ganolbwyntio ar sut y maent yn cefnogi plant sy'n cael rhyngweithio cymdeithasol yn heriol

· Yn ystod yr amser hwn gall darpar athrawon gwblhau agweddau o’r ddogfen ‘Cofnod Tystiolaeth Ymholiad’ a ddarparwyd gan y brifysgol yn y sesiwn CWRDD (21/11/19.)

	10.30yb
	Egwyl
	
	

	10.45yb
	Arsylwad (ystafell ddosbarth) o gyngor dosbarth / cyngor ysgol
	Staff Ysgol
	· Arsylwad neu drafodaeth gyda “chyngor ysgol neu gyngor dosbarth.”
· Darpar athrawon i gymryd rôl digyfrannog wrth gwblhau'r ‘Cofnod Tystiolaeth Ymholiad’ a ddarperir gan y brifysgol yn y sesiwn CWRDD (21/11/19.)

	11.45yp
	Cinio
	
	

	12.30yp
	Arsylwad(au) iard chwarae adeg egwyl cinio
	
	· Arsylwi perthnasoedd rhwng unigolion a grwpiau o ddisgyblion yn ystod chwarae rhydd. Cwblhau agweddau cysylltiedig yn nogfen ‘Cofnod Tystiolaeth Ymholiad.’

	1.00yp
	Arsylwad(au) Dosbarth Cyfnod Sylfaen

	Athro Dosbarth
	· Darpar athrawon i gwblhau'r ‘Cofnod Tystiolaeth Ymholiad’ a ddarperir gan y brifysgol yn y sesiwn CWRDD (21/11/19.)

	2.30yp- 3.00yp
	Sesiwn Gloi
	Staff Ysgol & Thiwtor Prifysgol (Os yw ar gael)
	· Trafodaeth dorfol  fyfyriol ar arsylwadau cadarnhaol a chydweithrediad cymheiriaid i gynorthwyo gyda chwblhau’r ‘Cofnod Tystiolaeth Ymholiad’ ar gyfer y RHANNU yn y Brifysgol (29/11/19.)


Nodiadau / Sylwadau 
Canllaw Pontio PROFI 3 


Blwyddyn 1 








Datblygiad Cymdeithasol


‘Parchu eu hawliau’


Canllaw Darpar Athro / Staff  





     Cwrdd -21 ain Tachwedd (Prifysgol)


Profi – 25ain  Tachwedd (Ysgol)


Rhannu – 29ain Tachwedd (Prifysgol)

